બહુ ઓછા લોકોને એ વાતની ખબર છે કે, આ જેલમાં બંધ રાખવામાં આવતા ભારતીય ક્રાંતિકારીઓેને બળદની જેમ ઘાણીએ જોડવામાં આવતા હતા. તેઓ ઘાણીની ફરતે ચાબુક મારી દોડાવવામાં આવતા હતા. તેઓ ધીમા પડી જાય તો ચાબુક ફટકારવામાં આવતી હતી. તેમના બદન પરથી નીકળતો પરસેવો ક્યારેક લોહીથી મિશ્રિત થઈ જતો. વીર સાવરકર, ભાઈ પરમાનંદ, મહાવીરસિંહ, ઉલ્લાસકર સંન્યાલ, પૃથ્વીસિંહ આઝાદ, પરમાનંદ ઝાંસી, દાજી નારાયણ જોષી, અલી અહેમદ, અમરસિંહ, ભાનસિંહ બિશન સિંહ, ચેતરામ જેવા અસંખ્ય ક્રાંતિકારીઓના બલિદાનની ગાથાઓ અહીં પડેલી છે.